 Jeremaya 41  O wee ruo nọnwa nke asaa na Ishmel, nwa Netanaya nwa Elishama, onye si nezinụlọ eze na otu nime ndị isi na-ejere eze ozi, bịakwutere Gedalaya nwa Ahaịkam nobodo Mizpa, ya na ndị agha iri ọzọ. Ha wee rikọta nri ọnụ nebe ahụ na Mizpa.Ishmel nwa Netanaya na ndị ikom iri ahụ ya na ha so wee bilie jiri mma agha gbuo Gedalaya nwa Ahaịkam nwa Shefan. O wee gbuo onye eze Babịlọn mere onyeisi ala.Ishmel gbukwara ndị Juu niile ya na ha nọ, ya bụ, ndị ha na Gedalaya nọ na Mizpa, tinyere ndị Kaldia nọ nebe ahụ, ya bụ, ndị agha.O wee ruo nụbọchị nke abụọ mgbe e gbusịrị Gedalaya, mgbe ọ na-adịghị onye ọ bụla maara banyere ya,na e nwere ndị ikom si Shikem, Shaịlo na Sameria bịa, ndị ikom iri asatọ ndị kpụchara ajị agba ha, dọwaakwa uwe mwụda ha ma bekasịa onwe ha ahụ, ha ji àjà ọka na frankinsens na-abịa nụlọ Jehova.Ishmel nwa Netanaya wee si na Mizpa gawa izute ha, kwara ákwá na-aga. O wee ruo na ozugbo o zutere ha, ọ sịrị ha: Bịanụ hụ Gedalaya nwa Ahaịkam.O wee ruo na ozugbo ha batara nime obodo ahụ, Ishmel nwa Netanaya na ndị agha ya na ha nọ gburu ha, tụba ha nime olulu mmiri.Ma, e nwere ndị ikom iri nime ha ndị gwara Ishmel ozugbo, sị: Egbula anyị, nihi na e nwere nri anyị zoro nọhịa, bụ ọka wit na ọka bali na mmanụ na mmanụ aṅụ. O wee hapụ ha, o gbukọtaghị ha na ụmụnne ha.Olulu mmiri ahụ Ishmel tụbara ozu ndị ikom ahụ niile o gburu bụ nnukwu olulu, nke ahụ Eze Esa gwuru nihi Beasha eze Izrel. Ọ bụ ya bụ olulu mmiri Ishmel nwa Netanaya tụjuru ndị ahụ o gburu.Ishmel wee dọrọ ndị niile fọdụrụnụ bụ ndị nọ na Mizpa nagha, bụ ụmụ nwaanyị eze mụrụ na ndị niile fọdụrụ na Mizpa, ndị Nebuzaradan bụ onyeisi ndị nche nyefere naka Gedalaya nwa Ahaịkam ka o lekọtawa. Ishmel nwa Netanaya wee dọrọ ha nagha gawa ka ọ gakwuru ụmụ Amọn.Ka oge na-aga, Johe nwa Kariya na ndị ọchịagha niile ya na ha nọ nụrụ ihe ọjọọ niile Ishmel nwa Netanaya mere.Ha wee kpọrọ ndị ikom niile gawa ibuso Ishmel nwa Netanaya agha, ha wee hụ ya nebe e nwere nnukwu mmiri na Gibiọn.O wee ruo na ozugbo ndị ahụ niile Ishmel chị hụrụ Johe nwa Kariya na ndị ọchịagha niile ya na ha so, ha malitere ịṅụrị ọṅụ.Ndị niile ahụ Ishmel dọọrọ nagha na Mizpa wee tụgharịa gakwuru Johe nwa Kariya.Ma Ishmel nwa Netanaya na ndị ikom asatọ hụrụ Johe gbaa ọsọ, ka ha wee gbakwuru ụmụ Amọn.Johe nwa Kariya na ndị ọchịagha niile ahụ ya na ha nọ wee kpọrọ ndị niile ahụ fọdụrụnụ si Mizpa, bụ ndị ha napụtara naka Ishmel nwa Netanaya, mgbe o gbusịrị Gedalaya nwa Ahaịkam, ya bụ, ndị dimkpa, ndị agha, na ndị nwunye ha na ụmụntakịrị ha na ndị na-eje ozi nobí eze, bụ ndị o si Gibiọn kpọghachite.Ha wee gaa nọrọ nebe ihi ụra nke Kimham nke dị nakụkụ Betlehem, ka ha wee si ebe ahụ banye nIjipt,nihi ndị Kaldia; nihi na egwu tụwara ha nihi ha, ebe ọ bụ na Ishmel nwa Netanaya gburu Gedalaya nwa Ahaịkam, bụ onye eze Babịlọn mere onyeisi ala ahụ. 